EL FESTIVAL DE MÚSICA 'LES NITS DEL CASTELL' OMPLI EL CLAUSTRE EN EL SEU PRIMER CONCERT
05/07/2024

# EL FESTIVAL DE MÚSICA 'LES NITS DEL CASTELL' OMPLI EL CLAUSTRE EN EL SEU PRIMER CONCERT

*   05/07/2024
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=22122

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22122%2F0&title=Ajuntament%20d%27Alaqu%C3%A0s.%20Premsa.EL%20FESTIVAL%20DE%20M%C3%9ASICA%20%27LES%20NITS%20DEL%20CASTELL%27%20OMPLI%20EL%20CLAUSTRE%20EN%20EL%20SEU%20PRIMER%20CONCERT)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22122/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22122/05072024whatsapp_image_2024-07-05_at_12_49_11_Form_4.jpg)](https://www.alaquas.org/ficheros/documentos/2024/2/22122/05072024whatsapp_image_2024-07-05_at_12_49_11_Form_10.jpg "<a href='https://www.alaquas.org/ficheros/documentos/2024/2/22122/05072024whatsapp_image_2024-07-05_at_12_49_11_Form_10.jpg' target=_blank><i class='fa fa-external-link' aria-hidden='true'></i>.EL FESTIVAL DE MÚSICA 'LES NITS DEL CASTELL' OMPLI EL CLAUSTRE EN EL SEU PRIMER CONCERT</a>")

Sir Aligator's Company estrena amb èxit de participació el festival organitzat per Culture Management, Caixa Popular i l'Ajuntament d'Alaquàs.

El Castell d’Alaquàs va acollir ahir dijous 4 de juliol el primer concert programat amb motiu del Festival de Música “Les Nits del Castell” organitzat per Culture Management, Caixa Popular i l'Ajuntament d'Alaquàs per a a aquest primer cap de setmana de juliol. Una nova proposta cultural que naix amb vocació de convertir-se en una cita de referència anual per a la localitat.

La Regidora de Cultura, Marta Murciano, la coordinadora del festival, Claudia Alòs, i la representant de Caixa Popular, Pilar Molina, van ser les encarregades de presentar aquest festival i donar la benvinguda a les més de 250 persones que assistiren a l’actuació. L’edil va agrair aquesta proposta cultural “que ens va motivar des del primer moment per tal de convertir el monument en tot un referent musical a nivell nacional” i va agrair el públic “la seua aposta per la cultura”. Alòs va destacar “que aquest festival naix per apropar al públic alaquaser i valencià una qualitat artística i musical destacada amb l’objectiu de continuar reconeguent el paper que té Alaquàs com a Ciutat de la Música”. Per part de Caixa Popular es va recordar “el compromís de l’entitat amb la cultura i amb Alaquàs perquè creiem en el valor de crear espais en què la cultura es desenvolupa”.

Els encarregats d’obrir la programació va ser Sir Aligator’s Company, una formació de trombons, tubes i bateries especialitzats música _rock, pop, soul_ i altres estils que van fer ballar el públic amb el seu ritme i posada en escena. La programació continuarà aquesta nit de divendres 5 de juliol amb l’agrupació local Thíasos Coral, que comptarà amb la presència especial de l’artista convidada i destacada cantautora valenciana, Maria Faubel. Demà dissabte 6 de juliol el protagonisme serà per al Trio Magnacore, una formació de solistes de RTVE que interpretaran dues obres de Clara Schumann i Brahms. Es tancaran els concerts el diumenge 7 de juliol amb ABQ Quintet, una formació de solistes pertanyents a les millors orquestres del país que amb la seua actuació retran homenatge a Queen.

“Les Nits del Castell” són una esplèndida proposta cultural, una programació carregada de follet musical en què el protagonisme el tindran, a més dels grups participants, el públic assistent que jugarà un paper fonamental per a crear una experiència única. L'objectiu d'aquesta proposta és ampliar l'oferta cultural en el municipi d'Alaquàs i donar protagonisme al Castell Palau d'Alaquàs, com a espai escènic i d'art.

Tota la informació sobre venda d’entrades es pot consultar en el següent enllaç: [https://www.alaquas.org/agenda/21974/0/festival\_musica\_nits\_castell](https://www.alaquas.org/agenda/21974/0/festival_musica_nits_castell)